ዓለም አቀፍ የስደተኞች ቀን በ”ጉኘየል” እየተከበረ ነው 
ዓለም አቀፍ የስደተኞች ቀን " አጋርነት ለስደተኛ ወገኖቻችን " በሚል መሪ ሀሳብ በጋምቤላ ክልል በሚገኘው  " ጉኘየል" የስደተኞች መጠለያ  እየተከበረ ነው፡፡በኢትዮጵያ አስተናጋጅነት እየተከበረ ባለው  በዓል የውጭ ጉዳይ ሚኒስትር ዶክተር ወርቅነህ ገበየሁ ፣ የተባበሩት መንግስታት የስደተኞች ከፍተኛ ኮሚሽን ኮሚሽነር ሚስተር  ፊሊፖ ግራንዲን ተገኝተዋል፡፡እንዲሁም የክልሉ ከፍተኛ የስራ ኃላፊዎች፣ ዲፕሎማቶች ፣ የዓለም ዓቀፍ ድርጅቶችና በኢትዮጵያ  የተለያዩ የስደተኞች መጠለያ ጣቢያ የሚገኙ የስደተኞች ተወካዮች በበዓሉ የታደሙ ሌሎች እንግዶች ናቸው፡፡  በዓሉ እየተከበረ ያለው በመድረክና በጋምቤላ የስደተኛ ጣቢያ የተከናወኑ የመሰረተ ልማት ስራዎችን በመጎብኘት ነው፡፡በኢትዮጵያ 26 የስደተኛ መጠለያ ጣቢያዎች ከ850 ሺህ በላይ የተለያዩ  ሀገራት   ዜጎች እንደሚገኙ የስደትና ከስደት ተመላሾች ጉዳይ አስተዳድር የተገኘው መረጃ ያመለክታል -(ኢዜአ) ።